Россин Федерацин Федералан Гулам

Росси́йн Федера́цин Федера́лан гулам — Россин Федерацин парламент, Россин векалийн а, пачхьалкхан Ӏедалан закононашкхолларан меженаш.

Федералан гуламан Статус билгалйаьккхина Россин Конституцин 5 коьртехь. Федералан гуламан функцеш а, бакъонаш а йекъна шина палатин йукъахь — Пачхьалкхан думин (Россий Федерацин Федералан гуламан лахара палата) а, Федерацин кхеташонан (Россий Федерацин Федералан гуламан лакхара палата). Федералан гулам гуттаренна болх беш йолу меже йу. Палаташ цхьаьна хийшарш ца до, амма Россин Федерацин президентан кхайкхаме цхьаьна ладогӀа гулбала таро йу.

 Структура 
Федералан гулам лаьтта шина палатех: Пачхьалкхан думех а, Федерацин Кхеташонех.

Палатийн хӀоттам, иза гулбаран хьесапаш тайп-тайпана ду. Пачхьалкхан дума лаьтта 450 депутатах, уьш хоржу Ийна харжаман системица дуьххьала дӀа болу харжамашкахь. Федерацин Кхеташонан йукъавоьду Россин субъектийн шишша векал: векалийн а, кхочушдаран а пачхьалкхан Ӏедалан меженийн цхьацца векал (Россин Федерацехь 85 субъект йу, цигара схьа, Федерацин Кхеташонан 170 декъахо); кхин а Федерацин Кхеташонан йукъабоьлху президенто хӀиттош болу Россин Федерацин векалш, церан барам 30 стагал сов хила йиш йац, царех ворхӀаннал кӀезиг хӀотто йиш йу баллалц хан тоьхна. Кхин а Федерацин Кхеташонан валлалц болу меттиган бакъо йу Россин хилла президентийн.

Пачхьалкхан дума хоржу конституцица хӀоттийна ханна — пхеа шарна, ткъа Федерацин Кхеташонан шен хӀоттийна хан йац, амма цу тӀе Федерацин Кхеташонан декъахошна — Россин Федерацин субъектийн векалшна — Россин Федерацин субъектийн пачхьалкхан Ӏедалан меженийн бакъонаш дӀайовллалц хан ло. Федерацин Кхеташо кхолларан низам а, Пачхьалкхан думин депутаташ харжаран низам а хӀоттадо федералан законашца. Цхьа стаг цхьаьна хенахь хила йиш йац Федерацин Кхеташонан а, Пачхьалкхан думин а декъахо.

Федералан гулам йукъара парламентан организм йу, иза цуьнан палаташ массо хенахь цхьаьна болх бо бохург дац. Цунна дуьхьала, Россин Федерацин Конституцис хӀоттийна, Федерацин Кхеташоно а, Пачхьалкхан думо а къаьстина хийшарш до. Палаташ цхьаьна гулйала тарой у Россин Федерацин Конституцис хӀоттийначу меттигехь — Россин Федерацин президентан кхайкхаме ладогӀархьама. Кхин а Конституцис магийна сенатораш а, Пачхьалкхан думин депутаташ а цхьаьна гулбала РФ президенте чӀагӀо йойтуш.

 Парламентан центр 
2000-гӀа шерашна йуккъехь дуьйна Россехь йийца йаьккхина Парламентан центран гӀишлон чохь Пачхьалкхан дума а, Федерацин Кхеташо а цхьаьнатохаран ойла. 2012 шарахь и ойла тӀелецира президенто Медведев Дмитрийс. Керла гӀишло йаран бахьна дуьйцура векалийн белхан кабинеташ готта хилар, церан белхан оьшу Москохара иттех адресера гуллакхаш генахь хилар, мехкан куьйгаллин гӀалин йуккъера Ӏедалан меженаш дехьайаха лаар, некъ бастархьама.

Центр хӀотто Москохан тай-тайпана кӀошташ кегийра: Кутузовн проспект, Фрунзен бердйист, «Москох-Сити», Тушинон аэродром, ЦӀен Пресня (стадионан меттехь), Москворецкан бердйист (Ракетийн эскарийн тӀеман академин йа «Росси» хьешан цӀенна меттехь), посёлок Коммунарка йолчура майда, парк «Музеон» а, Софийн бердйист. 2014 шеран сентябрехь хаьржира Мнёвниковн тогӀенера меттиг, цунна дуьхьала бевлира экологаш .

 Федералан гуламан зорба 
Шайн болх бовзуьйтуш арахоьцу:
 «Парламентан газет»
 «Россин Федераци тахана» журнал

 Хьажа кхин а 

 Билгалдахарш 

 Хьосташ 


 Хьажоргаш 

 Структуры государственной власти: Федеральное Собрание. 
 Веб-сайт Федерального Собрания Российской Федерации
 Сайт Совета федерации
 Сайт Государственной думы


Росси
Категори:Россин Федерацин Чоьтан палата